هیندیستانین جامو کشمیر بؤلگه‌سینده، هیند امنیت گوجلری ایله یئرلی درنیشچیلر آراسیندا چیخان چاتیشما‌لاردا بیر هیند عسگری ایله دؤرد درنیشچی اؤلدو.
پولیس، امنیت گوجلری‌نین کشمیرین جنوبون‌داکی کللار کندینی کوردون آلتینا آلماسی‌نین آردین‌دان چیخان چاتیشمادا اوچ درنیشچی‌نین اؤلدوگونو بیلدیریب.
درنیشچیلرین دفنینه قاتیلان مین‌لرله اینسان، "آزادلیق ایستییریک" و "گئری دؤن هیندیستان" شعارلاری آتدی.
دیگر طرف‌دن، پولیس، امنیت گوجلری‌نین، هاندیوار بؤلگه‌سینده بیر درنیشچی لیدرینی اؤلدوردوگونو آچیقلاییب.
هیندیستان اوردوسون‌دان ائدیلن آچیقلامادا دا بودگام بؤلگه‌سینده دؤره گزن تیمه آچیلان آتشده بیر عسگرین اؤلدوغو قید اولونوب.
هیمالادا هیندیستان و پاکیستان آراسیندا موسلمان اها‌لی‌نین چوخ یاشادیغی کشمیر، ایکی اؤلکه‌نین بؤیوک بریتانیا‌دان موستقیل‌لیک قازاندیق‌لاری 1947دن بو یانا حاکمیت موذاکیره‌‌لرینه مسئله اولور.
جامو کشمیر موسلمان دیرینیشچی قروپ‌لاری، 1989‌دان بو یانا موستقیل‌لیک، یا دا پاکیستانا باغلانماق اوچون گؤستری کئچیریر.
